Foto: Twitter



U OKVIRU programa ovogodišnje manifestacije "Dani Kočerina" u Širokom Brijegu, koja se tradicionalno održava u povodu proslave blagdana svetih Petra i Pavla, odigran je i malonogometni turnir.

>> OVO JE BIO JURE FRANCETIĆ "Leševi su bili unakaženi, djetetu je iz lubanje iscurio mozak"



Na turniru je pobijedila skupina djece odjevene u majice s natpisom "Crna Legija" - radi se o elitnoj zločinačkoj postrojbi ustaške vojske nastale za vrijeme Drugog svjetskog rata, čiji je zapovjednik bio Jure Francetić.



Malonogometni turnir otvorio je župnik župe Kočerin fra Mario Knezović (koji je poznat po tekstovima u kojima iznosi izrazito negativan stav o Bošnjacima u Bosni i Hercegovini) koji je poručio da "ovo treba biti festival sporta i prijateljstva". Umjesto toga, ova se manifestacija pretvorila u sve samo ne u promociju sporta i prijateljstva.



Crkva kao organizator ni na koji način nije intervenirala zbog činjenice da se na turnir prijavila ekipa s imenom "Crna Legija".



Dapače, župnik Knezović nasmiješeno se fotografirao s dječacima koji su pobijedili.

Tekst se nastavlja ispod oglasa